erfpacht metten rechten en heerlicheiden dair toe hoende en met alle
ueden ende yegewelke hoen toebehoirte gelijc her peter he tot viertamn
de voirs goede en heerbeheit vander sluysen te houde plach in deen
zijde ende godfroet vanden torre die sijn dochter heeft in dandere
dair onder veel en meer redene de voirs godfroit den voirs vranke
aensprack seggede dat de selve vranck hem geloeft hadde en toege
seeght hadde dat hij hem alle de goede vander sluysen ovgheve soude
en hem dair inne goeden en vast setten dwelc de voirs godfroit boet
te thoene en met den mynsten c seggende soe wair hij dat getoene
conste dat hem dan de voirs vranck inde voirs goede vast sette soude en
dair inne goeden altoes dair ynne mede pntende de voirs godfroet
dat hij de voirs goede nemermeer vercope noch versette en woude
mer die laten sine kijnden met noch meer redene die hij dair toe dede
seggen Op dwelck de voirs vranck hem verantwerde en dede pnti
paellic onder den anden seggen dat de voirs godftoet des nemermeer
also gethoone en soude conen en al mocht hij dair af yet thoone soe
en soude hem nochtan dat aen sijn scepen brieve gheen onstade doen
gemerct en aengesien al hadde hij enighe woerde geseeght tot enige
plaetse dair sij underlinge dachuarde hielden om wat goets vanden
voirs goeden te deedingen Soe en ghinge die deedingen niet voert
en en waert dair af niet gesloten mids den welken die woerde en
toesegge die de voirs vranck geseeght mocht hebben oec niet geslote
sijn en selen noch van eniger weerden sijn ende des wae de voirscr
vranc wael getroest ten wijsdome vande scepen Dair toe pntende en
overghevede dat hij de voirs goede nemermeer vercope noch versette
en woude tc met veel reden en woerden die de selve vranck dair toe
dede seggen mids den welken hij hoepte en meynde dat hij in sijn scepen
brieve van loven blive soude wantmen nae tstatuyt der stat van
loven met aldusdainge woirde als voirscr staet de scepen brieve
van loven niet te nyeute doen en mach en des waer hij wael
getroest tot den vonisse der scepen van loven Also dat de meye van
loven hier op maende de scepen van loven die den voirs godfroit
wijsde tot sine bethoon Ten dage van thoenisse thoende de voirscr
godfroit alrehande woerde die de voirs vrant hem geloeft soude